# ГОДИШЕН ДОКЛАД ЗА ДЕЙНОСТТА

# НА “ТЕРЕМ - ИВАЙЛО” ЕООД през 2017 година

***1. Обща информация за “ТЕРЕМ - ИВАЙЛО” ЕООД***

Дружеството е учредено на 21.07.2004 г. с решение на ВТОС по ф.д. № 847/2004 г., като еднолично търговско дружество с ограничена отговорност.

През 2008 г., съгласно разпоредбата на §4 от Закона за търговския регистър, дружеството е пререгистрирано в Търговския регистър на Агенцията по вписванията с ЕИК 104623800.

Основният капитал е в размер на 5560350 лв. и е разпределен в 556 035 броя дяла с номинална стойност в размер на 10 лв. за дял.

Седалището и адресът на управление на дружеството е в гр. Велико Търново, Промишлена зона Дълга лъка.

Предметът на дейност на дружеството за отчетния период е: Извършване на базов и среден ремонт и производство на военна техника, въоръжение, боеприпаси и друго военно-техническо имущество, съоръжения, апаратури и машини, която дейност се извършва след получаването и поддържането на валидно разрешение - лиценз; управление на движимо и недвижимо имущество – частна, държавна собственост; внос, износ, реклама, маркетинг, инженеринг, развитие и усъвършенстване на специална и гражданска продукция, услуги, техническа помощ и обучение, както и всяка друга дейност, незабранена със закон или друг нормативен акт, с изключение на външнотърговски сделки с предмет оръжие, взривни вещества, боеприпаси и/или стоки с възможна двойна употреба, по смисъла на Закона за контрол на външнотърговската дейност със стоки и технологии с възможна двойна употреба или на Закона за оръжията, взривните вещества и пиротехническите изделия.

Едноличен собственик на капитала на “Терем - ИВАЙЛО” ЕООД е „ТЕРЕМ - ХОЛДИНГ“ ЕАД, който е с едноличен собственик на капитала - българската държава. Правата на българската държава, с оглед на отрасловата компетентност, се упражняват от Министъра на отбраната.

Дружеството се представлява и управлява от управителя Николай Колев Колев.

***2. Развитие на дейността и състояние на дружеството през 2017 г.***

Стопанската дейност на „Терем - Ивайло” ЕООД през 2017 година беше организирана в насока изпълнение на обемните и финансово-икономически показатели, заложени в утвърдената годишна Бизнес-програма на дружеството. Тя се осъществяваше в следните направления:

- договори и поръчки за специална продукция с „ТЕРЕМ-ХОЛДИНГ“ ЕАД, „Металика – АБ“ ЕООД, „Хан Аспарух Трейд“ ООД, „Армар Корп.ДТК“ ООД, „Сейдж Консултантс“ АД и „Арсенал“ АД.

- поръчки за гражданска продукция – производство и реализиране на гражданска продукция от склад „Готова продукция“ и фирмен магазин, услуги за галванични покрития с традиционни клиенти и др.;

-договори за съхранение на стрелково оръжие и техника, оказване на логистична подкрепа с „Аполо Инженеринг“ ООД, „Хронекс“ ООД, „Джамбо СВ“ ООД, „БИИМ“ АД, „Дефенс Капитал Индъстри“ ЕООД, „Металика – АБ“ ЕООД, „Сейдж Консултантс“ АД, „Хан Аспарух Трейд“ ООД и „Армар Копр.ДТК“ ООД.

*По отношение на основните показатели на одобрената бизнеспрограма за 2017 година, дружеството отчита следното изпълнение:*

|  |  |  |  |  |  |
| --- | --- | --- | --- | --- | --- |
| **№** | **Показатели** | **мярка** | **БП**  **за 2017 г.** | **Отчет**  **за 2017 г.** | **Изпълнение**  **%** |
| 1. | Нетни приходи от продажби | хил. лв. | 3812 | 3443 | 90,32 |
| 2. | Счетоводна печалба/(загуба) | хил. лв. | 26 | - 3337 | - 12943,62 |
| 3. | Рентабилност на продажбите | % | 0,68 | - | - |
| 4. | Численост на персонала | чов**.** | 200 | 187 | 93,50 |
| 5. | Инвестиции | хил. лв. | 60 | 87 | 145.00 |

Дружеството приключва 2017 г. с финансов резултат загуба от 3337 х.лв. Спрямо същия период на 2016 г., за която е отчетен финансов резултат – печалба от 7 х. лв., е налице спад от 3330 х. лв.

През IV-то тримесечие на 2017 г. са обезценени вземанията от фирма „Евро Ремонт Строй“ ЕООД град Сливница, по договора за утилизация на боеприпаси с изтекъл срок на годност в БА (авиационни средства за поразяване АСП) от 2009 г. Размерът на обезценката (загуба за дружеството) е 3193 х.лв.

Нетните приходи от продажби за 2017 г. са 3443 х.лв. Спрямо същия период на предходната 2016 година (3634 х.лв.) е налице е спад на нетните приходи от продажби от (-) 5,26 %.

Обобщената финансова информация за дейността на дружеството през 2017 г. е:

|  |  |  |  |  |
| --- | --- | --- | --- | --- |
| *В хиляди лева* |  | **31 Декември 2017** |  | **31 Декември 2016** |
|  |  | **BGN'000** |  | **BGN'000** |
| Нетекущи активи |  | 3 242 |  | 3 245 |
| Текущи активи |  | 1 552 |  | 4 813 |
| Общо активи |  | 4 794 |  | 8 058 |
| Нетекущи пасиви |  | 3 244 |  | 932 |
| Текущи пасиви |  | 2 265 |  | 4 490 |
| Общо пасиви |  | 5 509 |  | 5 422 |
| Собствен капитал |  | (715) |  | 2 636 |
|  |  |  |  |  |
| Приходи - общо |  | 3 610 |  | 3 755 |
|  |  |  |  |  |
| Неразпределена печалба/(Непокрита загуба) от минили години |  | (3 045) |  | (3 052) |
| Печалба/(загуба) за годината |  | (3 337) |  | 7 |
| Общо всеобхватен доход/(загуба) за годината |  | (3 351) |  | 14 |
|  |  |  |  |  |
| Нетни парични потоци от оперативна дейност |  | 220 |  | (297) |
| Нетни парични потоци от инвестиционна дейност |  | (53) |  | (796) |
| Нетни парични потоци от финансова дейност |  | (52) |  | 890 |
| Нетен паричен поток |  | 216 |  | (203) |

Предприетите действия от ръководството на дружеството позволиха да се подобри осигуреността с договори за производство на специална и гражданска продукция и да се постигне по-добро натоварване на мощностите и на персонала в сравнение с предходната 2016 година.

**Кратък** анализ на основните финансови и нефинансови показатели.

|  |  |  |  |  |  |  |
| --- | --- | --- | --- | --- | --- | --- |
| **Произведена продукция** | | | | | | |
| № по ред | Показатели | Мярка | Разчет по АБП за  2017 г. | Отчетни данни за 2017 г. | Отклонения | Изменение, % |
| 1 | Специална продукция и услуги | х.лв. | 3700 | 3369 | - 331 | - 8,95 |
| 1.1 | - за МО | х.лв. | 120 | 77 | - 43 | - 35,83 |
| 1.2 | - специален износ, ВОП | х.лв. | - | - | - | - |
| 1.3 | - друга спец. продукция | х.лв. | 3580 | 3292 | - 288 | - 8,04 |
| 2 | Гражданска продукция и услуги | х.лв. | 600 | 619 | + 19 | + 3,17 |

От горепосочените показатели е видно, че изпълнението на произведената стокова продукция за 2017 г. е .3 988 х.лв., при заложена в Актуализираната Бизнес-програма 4 300 х.лв. – или 92,74 %, изпълнение, в т.ч. за специална продукция – 91,05 %, и за гражданска продукция – 103,17%

Спрямо предходната 2016 г., през която е отчетена продукция за 4112 х. лв. (в т.ч. 3439 х. лв. за специална продукция и 673 х. лв. за гражданска продукция), е налице спад от - 3,1 % .

***3. Работа на Интегрираната система за управление /ИСУ/на дружеството сертифицирана по ISO 9001:2008, ISO 14001:2009 и ОНSAS 18001:2007***

Отчитайки реалните социално-икономически условия и пазарната обстановка, ръководството и целия персонал на „Терем – Ивайло“ ЕООД насочи вниманието и дейността си към производство и ремонт на продукти, които пълноценно да задоволяват все по-нарастващите потребности на клиента. Същевременно основна цел е поддържане доверието на потребителите, чрез цялостно хармонизиране на техническите изисквания с европейската нормативна уредба в условията на опазване на околната среда и осигуряване на безопасен и здравослаовен труд.

Основни приоритети са непрекъснато подобряване на качеството на предлаганите продукти и услуги, свързани с основния предмет на дейност на дружеството. Целта на ръководството е намаляване загубите и разходите, вследствие на лошото качество и повишаване на потребителската удовлетвореност.

През 2017 г. в „Терем - Ивайло“ ЕООД за успешното функциониране на интегрираната система за управление на качеството, околната среда и условията на труд, представителят на ръководството със съответните пълномощия следеше, кординираше и докладваше за състоянието, ефиктивността и развитието на системата.

През 2017 г. в дружеството са извършени следните надзорни одити:

- контролен одит от DNV – GL относно внедрената система за управление на качеството ISO 9001:2008.

- надзорен одит на ИСУ и процеса на производството на газови уреди от „ЕТАЛОН 99“ ООД град Габрово. Дружеството получи продължение правото на ползване на идентификационен номер за одобрение на системата по качество „ЕО деклариране на съответсвието на типа – осигуряване качеството на производството“.

- надзорен одит от „Бюро Веритас” – град Варна за проверка съответствието с изискванията на ISO 14001:2004 и BS OHSAS 18001:2007.

***4. Дейност в областта на информационните технологии***

През 2017 г. дружеството продължи да обновява и усъвършенства своята информационна среда и прилаганите технологии и системи за управление на информационните ресурси. Наред с ежедневната и системна поддържка на информационните технологии и системите за управление на информационните ресурси, през 2017 г. успешно се работи за усъвърщенстване и изграждане на различни системи, чрез които да се гарантира надеждността и сигурността на информационните системи по отношение на превеция от загуба на данни, както и възможността, при евентуална повреда, възникнала вследствие на форсмажорни обстоятелства, за минимизиране на времето за възстановяване на работещите сървъри като web, mail и други.

***5. Персонал***

През 2017 г. се продължи поетапно преструктуриране на персонала, чрез намаляване и съвместяване на дейности на административния и ръководен състав, срещу увеличаване като относителен дял на производствения.

Числен състав към 31.12.2017 г. :

|  |  |
| --- | --- |
| Показатели | Бр./чов. |
| Обща численост | 172 |
| - ръководни служители | 9 |
| - работници в производство | 163 |

Спрямо 2016 г. (198 човека) численият състав на дружеството е намален с 26 човека.

Новоназначени за отчетния период – 13 човека.

Освободени ( в т.ч. пенсионирани и по собствено желание) за отчетния период – 38 човека.

Починал – 1 човек.

Дружеството продължава да изпитва затруднения при намирането и запазването на работници със специфични специалности (оръжейници, оптици стругари, шлайфисти, оператори на ЦПУ, и др.), което от своя страна влияе негативно върху организацията на производствения процес и възможността за едновременно изпълнение на повече поръчки и приключването им в срок.

Спрямо предходната 2016 г. (18 726 лв.) е отчетен спад от 1,67% на производителността на труда на едно лице от персонала на база приходи от продажби.

Заплащането на труда се извършва съгласно действащите „Вътрешни правила за работната заплата“ и „Колективния трудов договор“ на дружеството. В “Терем - Ивайло” ЕООД за целия персонал се прилага индивидуална форма на организация на труда и повременно-премиална система на заплащане. Месечното трудово възнаграждение на персонала се формира от действително отработе­ното време и работната заплата по индивидуален трудов дого­вор.

Ръководството на дружеството при изпълнение целите на Бизнес прогамата за 2017 г. води политика за повишаване квалификацията на персонала, чрез провеждане курсове за обучение и преквалификация.

***6. Дивиденти***

За 2017 г., едноличиният собственик на капитала на „ТЕРЕМ-Ивайло“ ЕООД не разпредели дивидент за „ТЕРЕМ -ХОЛДИНГ“ ЕАД.

***7. Рискови фактори, специфични за дейността на „Терем-Ивайло“ ЕООД през 2016 г.***

Рисковете, на които е изложено дружеството могат да се разделят в зависимост от пораждащите ги фактори и възможностите за управлението им на **систематични** и **несистематични**.

**Систематичните рискове**

Систематичните рискове са свързани с пазара и макросредата, в която дружеството функционира, поради което те не могат да бъдат управлявани и контролирани от ръководния екип на дружеството. Те се отнасят до всички стопански субекти в страната и са резултат от външни за дружеството фактори, върху които то не може да влияе.

Макроикономическият риск се характеризира чрез основните макроикономически индикатори – брутен вътрешен продукт, валутен курс, равнище на инфлацията и лихвени равнища, промени в ценовите равнища на фондовия пазар, бюджетен дефицит, безработица и др.

Основните показатели на стопанската среда, които оказват влияние върху дейността на дружеството, за периода 2013 – 2017 г. са представени в таблицата по-долу:

|  |  |  |  |  |  |
| --- | --- | --- | --- | --- | --- |
| **Показатели** | **2013** | **2014** | **2015** | **2016** | **2017** |
| БВП в млн. лв. | 82,166 | 83,634 | 88,571 | 94,130 | 99,708 |
| Годишен реален темп на изменение на БВП | 0,4% | 1,3% | 3,6% | 3,9 % | 4,0 % |
| БВП на глава от населението в лева | 11,310 | 11,577 | 12,339 | 13206 | - |
| Индекс на потребителските цени (измен., %) | (1,6%) | (0,9%) | (0,4%) | 0,1% | 2,8 % |
| Среден валутен курс на щатския долар за годината | 1,47 | 1,48 | 1,76 | 1,77 | 1,73 |
| Валутен курс на щатския долар в края на годината | 1,42 | 1,61 | 1,80 | 1,86 | 1,63 |
| Основен лихвен процент в края на годината | 0,02% | 0,03% | 0,01% | 0,00% | 0,00 % |
| Безработица (в края на годината) | 11,80% | 10,70% | 10 % | 8 % | 7,1 % |

*източници: БНБ и НСИ*

*\*предварителни данни за 2017 г.*

Систематичните рискове не могат да бъдат избегнати от икономическите субекти в страната, което поражда необходимостта от извършването на анализи и прогнозиране на макроикономическите показатели с цел тяхното минимизиране.

Забавянето на икономическия растеж и влошаването на макроикономическите параметри в страната би довело до намаляване на реалните доходи и покупателната способност на населението, което неминуемо ще засегне негативно печалбите на съответното дружество.

**Несистематичните рискове** са рискове, върху които дружеството може да упражни контрол. В зависимост от пораждащите ги фактори те могат да бъдат разделени на **секторен (отраслов)** и **оперативен (фирмен) риск**.

**Секторният (отрасловият) риск** е рискът, свързан с развитието на сектора, в който оперира дадена компания. Той се поражда от влиянието на технологичните промени в отрасъла върху доходите и паричните потоци в този отрасъл, силна конкуренция на външния пазар, нелоялна конкуренция на вътрешния пазар, социални конфликти и др.

**Фирменият риск** е свързан с дейността на дружеството. Той е специфичен за всяка компания и се влияе от възможността на дружеството да посреща задълженията си.

*Някои от специфичните рискове, пред които е изправено дружеството са:*

- Поради ограничения размер на бюджетни финансови средства през последните години, Министерство на отбраната сключва с дружеството ограничен брой договори за ремонт, производство, модернизация и утилизация на въоръжение и военна техника, поради което дейността на дружеството се осигурява с приходи от договори за производство на специална продукция, сключвани с местни оръжейни фирми;

- Нестабилна икономическа среда;

- Динамична и бързо променяща се геополитическа обстановка, пряко обвързана с поръчките за специална продукция и водеща до липса на предварителна информация, цикличност, неритмичност и непредвидимост на поръчки и договори за специална продукция, което създава затруднения при планирането и организацията на дейността, много често води до промени и реорганизация на изпълнението и приоритетите, нарушава производствените графици и ритмичното отчитане на готова продукция.

- Недостиг на свободни оборотни средства за инвестиции, иновации, повишаване квалификацията на персонала и др., дефицит на квалифицирани производствени работници – стругари, фрезисти, оператори на ЦПУ, оръжейници, оптици, електрончици и др., което води до отрицателна промяна в производствено-технологичния профил на дружеството и проблеми в организацията на производствените процеси, ритмичното и срочно изпълнение на сключените договори;

- Остарял, енергийно неефективен и функционално непригоден сграден фонд, морално и физически остарели техника, оборудване и инфраструктура, водещи до чести аварии, непредвидени ремонтни дейности, повишаване на разходите за поддръжка и заделяне на финансов ресурс, което дружеството не винаги може да си позволи;

- Намаляване и изчерпване на складовите наличности от резервни части и ЗИП за ремонта на въоръжение и техника.

- На лице са нерешени проблеми по отношение освобождаване на полигон „Венеца” и производствената площадка на „Видекс”АД от остатъчни продукти от утилизация на АР. За приключване на посочените дейности ще е необходим финансов, кадрови и технологичен ресурс, което от своя страна ще доведе до допълнителни, с неясен размер разходи и затруднения в изпълнението на производствената програма на дружеството.

- Оръжейните фирми създават свои производства и ремонтни бази, което ще доведе до загуба на възлови специалисти от дружеството и до спад в поръчките за специална продукция

*Управление на финансовия риск*

Информацията за целите и политиката на предприятието по управление на финансовия риск, както и за експозицията на предприятието по отношение на ценовия, кредитния и ликвидния риск и риска, свързан с паричните потоци е налична в оповестяването към индивидуалния годишен финансов отчет за 2017 г. (Приложение № 30).

***8. Важни събития след съставяне на годишния счетоводен отчет****.*

Няма настъпили важни събития, след датата на състяване на финансовия отчет за 2017 г., които да налагат неговата корекция.

***9. Важни научни изследвания и разработки***

През 2017 г. в „Терем - Ивайло“ ЕООД по ремонта на въоръжение и техника са извършени следните конструктурски и технологични дейности:

- доработка на тринога универсална с лафет комбиниран за КПВ/КПВТ от вариант с оптичен мерник във вариант с механичен;

- изработване и изпитание на пробна серия "ТЗМ 9Т254М.00.00.00.00" от БМ-21;

- модернизация на БМ-21 със смяна на базовата машина на УРАЛ 4320;

- доработка на БМ-21стар вариант в нов вариант;

- изработка на комплект кабели за стрелба ва БМ-21

- доработка на триноги за 12,7 мм картечница ДШК с механичен мерник;

- ремонт на деформирани корпуси на 122 мм САУ 2С1 „Гвоздика“;

- изготвяне на трета Ремонтно-евакуационна машина с хидравличен кран на база МТ-ЛБУ от серията;

- подготовка производството на "Полева подвижна работилница за дефектация и техническо обслужване на АВ";

- модернизация на БМП-1 в БМП-1М;

- ремонт и производство на детайли от износим пулт за стрелба с БМ-21.

***10. Наличие на клонове на предприятието***

"Терем-Ивайло" ЕООД не притежава клонове.

***11. Информация за притежавани собствени дялове***

„Терем-Ивайло“ ЕООД не притежава собствени дялове от капитала на дружеството.

***12. Информация за ключовия управленски персонал***

* *Възнаграждения, получени през годината от ръководния управленски персонал*

Възнаграждението на ръководния управленски персонал на “Терем-Ивайло” ЕООД се определя от “Правилник за реда за упражняване правата на Държавата в търговски дружества с държавно участие”, приети с ПМС № 112 от 23.05.2003 г.

Разходите за възнаграждения на ключовия управленски персонал през 2017 година са общо в размер на 85 хил. лева.

* *Придобити, притежавани и прехвърлени от управителя/контрольора дялове от капитала на „Терем-Ивайло“ ЕООД*

През 2017 г. управителят/контрольорът не са придобивали, прехвърляли и не притежават дялове от капитала на „Терем-Ивайло“ ЕООД.

* *Права на управителя/контрольора да придобиват дялове или облигации на дружеството*

В Устава на дружеството не са залегнали особени разпоредби, даващи право на управителят/контрольорът да придобиват дялове или облигации на дружеството.

* *Участие на управителя/контрольора в търговски дружества, като неограничено отговорен съдружник*

Управителят/Контрольорът на дружеството не участват като неограничено отговорен съдружник, притежаващ повече от 25 на сто от капитала на друго дружество, както и не участва в управлението на друго дружество или кооперация, като прокурист, управител или член на съвет.

***13. Вероятно бъдещо развитие на дружеството***

Главната цел на ръководството на дружеството е чрез мобилизиране и рационално използване на наличните ресурси на всички нива в производствено-стопанския процес от една страна, а от друга чрез активизиране на дейностите за намиране на нови бизнес възможности по отношение на специалната продукция, да се запази и увеличи потенциала за ремонт и модернизация на въоръжение и техника.Усилията са насочени към оптимално натоварване на производствените мощности и персонала, намаляване на разходите и увеличаване на приходите от продажби, осигуряване на изпреварващ ръст на производителността на труда пред ръста на работната заплата, гарантиращи финансова устойчивост и развитие в положителна посока.

Пред вид производствения профил на дружеството и с цел запазване технологичните и кадрови възможности за ремонт, модернизация и производство на въоръжение и военна техника /вкл. и за нуждите на МО и БА/ през следващия програмен период с предимство ще се изпълняват сключените договори за специална продукция.

Ръководството на дружеството работи в посока основни ремонти, обновяване и модернизация със съдействието на „ТЕРЕМ - ХОЛДИНГ” ЕАД и с осигуряване на средства чрез участие в европейски програми за енергийна ефективност, конкурентоспособност, здравослвни и безопасни условия на труд и др.

* *Планирана стопанска политика през следващата 2018 година*

Разчетените за 2018 г. обемни показатели са пряко обвързани с изпълнението на вече сключени договори, заявено намерение за анексиране на същите и сключване на нови договори за специална продукция. В тази връзка е предвидено преструктуриране на разчетите за произведена продукция, като е увеличен делът на специалната за сметка намаление на гражданската продукция. Това е продиктувано от факта, че при изпълнение на договори за ново производство на специална продукция /оборудване на работилници, резервни части, учебно-тренировъчни средства,триноги с лафети и др./ се натоварват механичните мощности и персонала на цеха за гражданска продукция, т.к. оборудването и персонала в цеха за ремонт на въоръжение са специализирани за изпълнение на ремонтно-възстановителни дейности на военна техника. Пред вид производствения профил на дружеството и с цел запазване технологичните и кадрови възможности за ремонт, модернизация и производство на въоръжение и военна техника през следващия едногодишен програмен период с предимство ще се изпълняват сключените договори за специална продукция. При изготвянето на разчетите е взет под внимание и факта, че през годините заводът е изграждан и развиван в посока осигуряване на основния предмет на дейност – ремонт на въоръжение и военна техника, поради което технологичните процеси и производствените мощности за гражданска продукция, като съпътстващо неосновно направление са с ниска производителност, неефективни, материално и трудоемки, което ги прави нерентабилни и неконкурентоспособни. Въпреки спада в търсенето на гражданска продукция, породено от наличието и предлагането в търговската мрежа на вносни изделия, които по функционални характеристики и технически параметри са сходни с предлаганите от дружеството, но са по-привлекателни за клиентите с многообразието на модели и по-достъпни цени, ръководството предприема действия и мерки за възобновяване производството с гражданска насоченост.

Липсата на информация за потребностите на БА от обслужване, ремонт и модернизация на въоръжение и техника, не позволяват да бъде направен обстоен и пълен разчет на продукцията за МО. Поради тази причина са предвидени само средства по линия на ОМП.

Така планираните показатели и изпълнението на производствената програма ще осигурят оптимално натоварване на производствените мощности и персонала на дружеството.

***14. Друга информация***

* *Информация за сделки със свързани лица през 2017 г.*

През годината дружеството е сключило търговски сделки със следните свързани лица:

|  |  |  |
| --- | --- | --- |
| **Дружество** |  | **Вид на свързаността** |
| „Терем -Холдинг“ ЕАД |  | компания-майка |
| „Терем – Хан Крум“ ЕООД |  | свързано лице под общ контрол |
| „Терем – Овеч“ ЕООД |  | свързано лице под общ контрол |

„Терем – Летец“ ЕООДсвързано лице под общ контрол

* *Информация за сключване на сделки, които са извън обичайната дейност на дружеството или съществено се отклоняват от пазарните условия.*

През 2017 г. “Терем-Ивайло” ЕООД не е сключвало договори/сделки, в т.ч. и със свързани лица, които са извън обичайната дейност на дружеството или съществено се отклоняват от пазарните условия.

* *Информация за сделки, водени извънбалансово*

„Терем - Ивайло“ ЕООД няма сделки водени извънбалансово.

* *Чужди активи на отговорно пазене*

Към 31.12.2017 г. нямаприети за съхранение чужди активи в складовете на дружеството.

* *Информация относно сключените от дружеството, в качеството на заемополучател, договори за заем.*

С решение на Съвета на директорите на „ТЕРЕМ –ХОЛДИНГ“ ЕАД, съгласно Протокол № 36/21.07.2017 г., т. 8, на дружеството е отпуснат краткосрочен заем в размер на 140 хил. лева и срок на изплащане до 31.12.2017 г. ( Договор от 24.07.2017 г.).

От 20.04.2016 г. дружеството има сключен договор от с „ТЕРЕМ – ХОЛДИНГ“ ЕАД за целеви заем на стойност 890 х. лв.

„Терем – Ивайло“ ЕООД има сключен договор с „ТЕРЕМ – ХОЛДИНГ“ ЕАД (договор № ТД-10/2017 от 09.11. 2017 г.), за подновяване на задълженията по договор за целеви заем № 62/20.04.2016 г. за сумата от 642 777,80 лв. с погасителен план до 30.12.2019 г.

*Информация за настъпили промени през 2017 г. в основните принципи за управление.*

През 2017 г. не са настъпили промени в основните принципи за управление на дружеството.

* *Информация за висящи съдебни, административни или арбитражни производства, касаещи задължения или вземания в размер най-малко 10 на сто от собствения капитал на Дружеството.*

През 2017 г. срещу “Терем-Ивайло” ЕООД има заведени следните дела:

- Гражданско дело № 3414/2017 г. в Районен съд Велико Търново по искова молба № 18546/11.10.2017 г. от фирма „Ситиленд“ ЕООД;

- Търговско дело № 201700900207/06.11.2017 г. в Окръжен съд Велико Търново по искова молба № 10067/17.10.2017 г. от фирма „Ситиленд“ ЕООД.

**Управител**

**на „ТЕРЕМ - ИВАЙЛО” ЕООД**

\_\_\_\_\_\_\_\_\_\_\_\_\_\_ **инж. Николай Колев**